Proksimiĝas la malfermo de la Hangzhou-aj Aziaj Ludoj. Ĉu vi scias, kie estas aplikata la "verda, inteligenta, ŝparema kaj civilizita" koncepto en la sportkonkurso? Ni kune legu!
#000000
Estas entute 87 trejnaj kaj konkursaj ejoj por la Hangzhou-aj Aziaj Ludoj, el kiuj 65 kaj ĉi-rilataj instalaĵoj atingis centprocentan verdan elektroprovizon. La verda elektro venas de fotovoltaaj kaj ventoenergiaj centraloj en okcidenta regiono de Ĉinio kiel Xinjiang, Qinghai kaj Interna Mongolio, kiuj estas fore de Hangzhou je 2 000 ĝis 3 000 kilometroj.
#000001
Per interreto oni povas eniri en la metaverson de la unua grandskala internacia ampleksa sportkunveno de la mondo, vojaĝi tra la bela pejzaĝo de la urbo kaj paroli kun la maskotoj de la sportkonkurso, fariĝi cifereca torĉoportanto kaj atesti la torĉan stafetadon de la sportkonkurso. Oni povas ankaŭ sperti la rolon de atletoj partoprenantaj en la konkurso.
#000002
En la sporthalo kaj naĝejo de la Hangzhou-a Olimpika Sport-Centro estas 210 saĝaj lumtuboj. Ili povas enkonduki naturan lumon en la ejojn dumtage. La inteligenta lumgvida sistemo povas aŭtomate ĝustigi la optimuman lumbrilecon kaj energikonsumon, kun funkcia daŭro de 25 jaroj. Tio povas ŝpari 100 000 kilovattojn da elektro ĉiujare.
#000003